

**Συγχαρητήρια από ΚΟΑ σε Γεωργίου και Χοίρα**

Ακόμη δύο χάλκινα μετάλλια για την Κύπρο στους Μεσογειακούς Αγώνες! Ο Μάριος Γεωργίου κατέκτησε το χάλκινο στο Σύνθετο Ατομικό στη Γυμναστική προσθέτοντας μία ακόμη διάκριση στο παλμαρέ του! Και ο Χαράλαμπος Χοίρας πανηγύρισε το χάλκινο μετάλλιο στην ελεύθερη πάλη στην κατηγορία των 68 κιλών, αφού κέρδισε στον μικρό τελικό τον Οσμάν Χατζάρι με 6-1. Η Κύπρος έχει κατακτήσει 4 χάλκινα μετάλλια ως τώρα.

Ο Κυπριακός Οργανισμός Αθλητισμού συγχαίρει τους αθλητές μας, τους προπονητές τους και τις Ομοσπονδίες τους και εύχεται καλή επιτυχία και στους υπόλοιπους αθλητές και αθλήτριές μας στους Μεσογειακούς Αγώνες.